**คณะสัตวแพทยศาสตร์ มข.ออกเยี่ยมการฝึกภาคสนามร่วม ครั้งที่ 34 ประจำปี 2559**

เมื่อวันที่ 25 ธันวาคม 2559 ทีผ่านมา นำโดย **รศ.น.สพ.ดร. ชูชาติ กมลเลิศ** คณบดีคณะสัตวแพทยศาสตร์ มหาวิทยาลัยขอนแก่น พร้อมด้วยบุคลากรคณะฯ ได้เดินทางเข้าเยี่ยมชมกิจกรรมต่างๆในการฝึกภาคสนามร่วม ครั้งที่ 34 ประจำปี 2559 รวมถึงรับฟังการนำเสนอผลงานการศึกษาชุมชนและโครงการบริการของนักศึกษาที่ร่วมโครงการฯ โดยในปีนี้มีนักศึกษาจากมหาวิทยาลัยขอนแก่นและวิทยาลัยบัณฑิตเอเชีย เข้าร่วมทั้งสิ้น จำนวน 606 คน เข้าร่วมโครงการ ซึ่งประกอบด้วยนักศึกษาจากคณะแพทยศาสตร์ คณะทันตแพทยศาสตร์ คณะสัตวแพทยศาสตร์ คณะเทคนิคการแพทย์ และ คณะเภสัชศาสตร์ มหาวิทยาลัยขอนแก่น รวมทั้งนักศึกษาจากคณะพยาบาลศาสตร์ วิทยาลัยบัณฑิตเอเชีย โดยการดำเนินการโครงการ ได้มีการแบ่งนักศึกษาประจำอยู่ตามเขตหมู่บ้านต่างๆ แบ่งเป็นทั้งสิ้น 4 เขต ดังนี้ ตำบลบ้านดง (เขต1) บ้านหนองแต้หมู่ที่ 4 และหมู่ที่ 6 (เขต2) บ้านกุดเชียง หมู่ที่ 8 และหมู่ที่ 5 (เขต3) บ้านดง หมู่ที่ 2 และหมู่ที่3 (เขต4) บ้านขุนด่าน หมู่ที่ 1 โดยทั้ง 4 เขตดังกล่าว ตั้งอยู่ในเขตอำเภออุบลรัตน์ จังหวัดขอนแก่น สำหรับการจัดกิจกรรมการฝึกภาคสนามร่วมนี้ มีวัตถุประสงค์เพื่อให้นักศึกษาได้รู้จักการทำงานผ่านการเรียนรู้ชุมชน และให้ประชาชนมีส่วนร่วมในการจัดประสบการณ์ในการศึกษาปัญหาที่เกี่ยวข้องกับสุขภาพของประชาชน ตลอดถึงการวางแผนแก้ไขปัญหาร่วมกับชุมชน และมีคณาจารย์ประจำบ้านจากคณะวิชาต่างๆเข้าร่วมโครงการ จำนวน 55 คน โดยการฝึกภาคสนามร่วม ครั้งที่ 34 นี้ ได้จัดขึ้นในระหว่างวันที่ 23 – 28 ธันวาคม 2559